# Jeff Goldblum

Jeff Goldblum (West Homestead, 22 d'octubre de 1952) és un actor estatunidenc, conegut principalment per la seva actuació a Parc Juràssic, La mosca o Independence Day. També ha participat en programes televisius com Els Simpson i Friends. Va estar nominat a l'Oscar al millor curtmetratge per Little Surprises (1995).
Jeff Goldblum va néixer a Pennsilvània. El seu pare era metge i va educar els fills a l'ortodòxia jueva, tot i que va promoure les seves inquietuds artístiques. En Jeff té tres germans: Rick (que va morir d'una malaltia de ronyó quan en Jeff tenia dinou anys); Pamela, que també és actriu; i en Lee, que és agent de l'Estat.
Als disset anys Goldblum va anar-se'n a Nova York per ser actor. Va estudiar a l'estudi Neighborhood Playhouse dirigit per Stanford Meisner. Va fer el debut amb un petit paper a l'obra de Shakespeare Els dos gentilhomes de Verona i des de llavors va actuar amb continuïtat, amb papers a Broadway durant quatre anys, abans d'arribar al cinema. Va actuar a la producció còmica "El Gran de Coca-Cua", on va ser descobert pel director Robert Altman, que li va oferir treballar a mitjans dels setanta a California Split (1974) i Nashville (1975).
La dècada dels anys 80 va estar plena de projectes. Entre els llargmetratges destacats hi ha The Big Chill (1983) de Lawrence Kasdan i La mosca (1986) de David Cronenberg; i també alguns sonats fracassos com Les noies de la Terra són fàcils. Va tenir una relació turbulenta amb Geena Davis amb qui es va casar, però poc temps després es van divorciar. Abans havia estat casat amb la co-protagonista de Retrobo, Patricia Gaul). També va estar relacionat amb la seva companya de repartiment de Parc Juràssic (1993) de Steven Spielberg, Laura Dern però l'idil·li va ser breu.
Està compromès amb les causes ecologistes i també col·labora amb associacions caritatives. Li agrada la música jazz i durant un temps va ser a una banda. També ensenya a la "Playhouse West" i a la "Acting School", a Los Angeles. És molt alt, de faccions angulars i sobretot versàtil. Això li ha permès fer papers importants.
Ha fet feines poc corrents per a un actor: la locució dels anuncis de l'empresa informàtica Apple, els anuncis dels automòbils Toyota, i els productes per a la cara de Procter & Gamble. Actualment Goldblum actua a la sèrie televisiva Law & Order: Criminal Intent, des del juny de 2008, fent el paper del detectiu Zach Nichols.

## Cinema

| 1974: Death Wish 1974: California Split 1975: Nashville 1976: Special Delivery 1976: El temerari Ives (St. Ives) 1976: Next Stop, Greenwich Village 1977: Annie Hall 1977: Between the Lines 1977: The Sentinel 1978: Gràcies a Déu, ja és divendres (Thank God It's Friday) 1978: La invasió dels ultracossos 1978: Remember My Name 1981: Threshold 1983: The Right Stuff 1983: The Big Chill 1984: Terror in the Aisles 1984: The Adventures of Buckaroo Banzai Across the 8th Dimension 1985: Transylvania 6-5000 1985: Silverado 1985: Into the Night 1986: La mosca 1987: Beyond Therapy 1988: Earth Girls Are Easy 1988: Vibes 1989: La mosca 2 (The Fly II) 1989: El sorprenent Dexter (The Tall Guy) 1991: El sueño del mono loco 1991: Mister Frost 1992: The Favour, the Watch and the Very Big Fish 1993: Parc Juràssic 1993: Fathers & Sons 1993: El joc de Hollywood 1993: Shooting Elizabeth | 1993: La cara bruta de la llei (Deep Cover) 1995: Powder 1995: L'assassí del més enllà (Hideaway) 1995: Nou mesos (Nine Months) 1996: The Great White Hype 1996: Encantat de matar-te (Mad Dog Time) 1996: Independence Day 1996: Goosebumps: Escape from Horrorland 1997: El món perdut: Jurassic Park 1998: Holy Man 1998: El príncep d'Egipte (veu) 1998: Welcome to Hollywood 2000: Chain of Fools 2000: Més enllà de la sospita (Auggie Rose) 2000: One of the Hollywood Ten 2001: Perfume 2001: Festival in Cannes 2001: Com gats i gossos (Cats & Dogs) 2002: Igby Goes Down 2002: Run Ronnie Run! 2003: Spinning Boris 2003: Dallas 362 2004: The Life Aquatic with Steve Zissou 2004: Incident at Loch Ness 2006: Man of The Year 2006: Fay Grim 2006: Pittsburgh 2006: Mini's First Time 2008: Adam Resurrected 2010: Morning Glory 2010: Un petit canvi (The switch) 2017: Thor: Ragnarok 2018: Isle of Dogs |

## Televisió

* 1975: Columbo
* 1980: Tenspeed and Brown Shoe
* 1980: The Legend of Sleepy Hollow
* 1980: Tenspeed and Brown Shoe
* 1982: Rehearsal for Murder
* 1984: Ernie Kovacs: Between the Laughter
* 1987: Life Story
* 1991: Framed
* 1994: Lush Life
* 1996: The Simpsons - episodi "A Fish Called Selma"
* 2003: Friends - episodi "The One with the Mugging"
* 2005: Will & Grace
* 2005: Tom Goes To The Mayor
* 2006: Raines
* 2008-2010: Law & Order: Criminal Intent

## Premis

* 1983 - Star of Tomorrow Award.
* 1987 - Premi Saturn com a millor actor a La mosca (The Fly)
* 1996 - nominat a l'Oscar al millor curtmetratge per Little Surprises
* 2005 - nominat al Premi Emmy per la seva actuació televisiva a Will & Grace

## Referències

* ↑ «Un petit canvi». Esadir. El portal lingüístic CCMA.

## Enllaços externs

* Abril de 2005 entrevista amb Goldblum Arxivat 2005-09-05 a Wayback Machine. New York Magazine